Document ID: 32003R1143

Komission asetus (EY) N:o 1143/2003,
annettu 27 päivänä kesäkuuta 2003,
markkinointivuoden 2002-2003 puuvillan, josta siemeniä ei ole poistettu, tuen määrän vahvistamisesta 1 päivän heinäkuuta 2002 ja 31 päivän maaliskuuta 2003 väliseksi ajaksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan nro 4, sellaisena kuin se on viimeksi muutettuna neuvoston asetuksella (EY) N:o 1050/2001(1),
ottaa huomioon puuvillan tuotantotuesta 22 päivänä toukokuuta 2001 annetun neuvoston asetuksen (EY) N:o 1051/2001(2) ja erityisesti sen 2 artiklan 1 kohdan,
sekä katsoo seuraavaa:
(1) Asetuksen (EY) N:o 1051/2001 2 artiklan 1 kohdassa säädetään, että puuvillan, josta siemeniä ei ole poistettu, tuotantotuen määrä vahvistetaan mainitun asetuksen 3 artiklan 1 kohdan ja 7 artiklan mukaisesti vahvistetun kohdehinnan ja mainitun asetuksen 4 artiklan mukaisesti määritetyn maailmanmarkkinahinnan erotuksen perusteella.
(2) Puuvillan tukijärjestelmän soveltamista koskevista yksityiskohtaisista säännöistä 2 päivänä elokuuta 2001 annetun komission asetuksen (EY) N:o 1591/2001(3), sellaisena kuin se on muutettuna asetuksella (EY) N:o 1486/2002(4), 4 artiklan 1 kohdassa säädetään, että puuvillan, josta siemeniä ei ole poistettu, tuen määrä, jota sovelletaan jokaisena jaksona, jona maailmanmarkkinahinta on määritetty, on vahvistettava viimeistään 30 päivänä kesäkuuta.
(3) Komission asetuksessa (EY) N:o 1141/2003(5) vahvistetaan asetuksen (EY) N:o 1051/2001 7 artiklan mukaisesti puuvillan, josta siemeniä ei ole poistettu, tosiasiallinen tuotanto sekä kohdehinnasta vähennettävä määrä markkinointivuonna 2002-2003.
(4) Puuvillan, josta siemeniä ei ole poistettu, maailmanmarkkinahinta vahvistettiin asetuksen (EY) N:o 1051/2001 4 artiklan 1 kohdan mukaisesti säännöllisin väliajoin markkinointivuoden 2002-2003 aikana.
(5) Tästä syystä markkinointivuodeksi 2002-2003 olisi vahvistettava tukimäärät, jotka ovat voimassa kunakin ajanjaksona, jolle on vahvistettu puuvillan, josta siemeniä ei ole poistettu, maailmanmarkkinahinta,
ON ANTANUT TÄMÄN ASETUKSEN:
1 artikla
Liitteessä vahvistetaan puuvillan, josta siemeniä ei ole poistettu, liitteessä olevissa asetuksissa vahvistettuja maailmanmarkkinahintoja vastaavat tuen määrät 1 päivän heinäkuuta 2002 ja 31 päivän maaliskuuta 2003 väliseksi ajaksi mainittujen asetusten voimaantulopäivästä alkaen.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 2003.

Labels: 3
17
19